Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Eesti aasta parim meesjalgpallur selgub pühapäeval, 20. novembril peetaval jalgpalligalal. Hääletuse käigus teenisid punkte 16 mängijat.
Parim meesjalgpallur selgitati välja Eesti Jalgpalliajakirjanike Klubi (EJAK) ja Eesti Jalgpalli Liidu (EJL) ringküsitluses. Nii EJAK-i kui ka EJL-i poolt osales küsitluses 38 inimest ehk kokku 76 hääletajat, kes nimetasid oma esikolmiku: esikoht teenis kolm, teine koht kaks ja kolmas koht ühe punkti.

Nimetada võis kõiki Eesti kodakondsust omavaid meesjalgpallureid nende 2022. aasta soorituste põhjal ning arvesse võeti esitusi nii koondises kui ka klubijalgpalli tasandil. Esikolmikusse jõudsid tänavu (tähestikulises järjekorras): Henri Anier, Karol Mets ja Joonas Tamm.

Lisaks teenisid punkte (tähestikulises järjekorras): Mihkel Aksalu, Zakaria Beglarishvili, Andre Frolov, Karl Jakob Hein, Ragnar Klavan, Mattias Käit, Rauno Sappinen, Rocco Robert Shein, Vlasiy Sinyavskiy, Markus Soomets, Sten Reinkort, Sergei Zenjov ja Konstantin Vassiljev.

Aasta parimat meesjalgpallurit tunnustab eriauhinnaga Coolbet.

Jalgpalligala toimub tänavu uuenenud formaadiga 20. novembril algusega kell 20.00 ning sissepääs on kutsetega. Otsepilti galast näeb jalgpall.ee lehel.

Samal päeval kell 15.30 toimub Estonia kontserdisaalis esmakordselt sündmus "Eesti jalgpall tänab", kus autasustatakse Esiliigade, II liiga, madalamate liigade, rahvajalgpalli ja rannajalgpalli parimaid, aktiivsemaid kohtunikke, parimaid staadioneid ning mitmeid teisi. 20. novembril kell 12.00 toimub Estonia kontserdisaalis noorte hooaja lõpetamine.
## Pealkiri:

user
Jalgpalliliit avaldas aasta parima meesjalgpalluri tiitli finalistid
assistant